চুনারুঘাট প্রতিনিধি ॥ চুনারুঘাটে গাছের নীচে চাপা পড়ে এক শিশু নিহত হয়েছে। মর্মান্তিক ওই ঘটনাটি ঘটেছে গতকাল রবিবার সকালে উপজেলার কালিচুং গ্রামে। হাসপাতাল ও স্থানীয় সূত্রে জানা যায়, কালিচুং গ্রামের আঃ রহমানের শিশু কন্যা রুবেনা আক্তার (৫) বাড়ির আঙ্গিনায় খেলাধুলা করছিল। পাশেই তার আত্মীয় স্বজনরা সুপারী গাছ কর্তন করার এক পর্যায়ে অসাবধানতা বশত সুপারী গাছটি রুবেনাকে চাপা দিলে সে গুরুতর আহত হয়। সাথে সাথে তাকে চুনারুঘাট উপজেলার স্বাস্থ্য কমপ্লেক্স নিয়ে আসলে কর্তব্যরত চিকিৎসক থাকে সিলেট ওসমানী হাসপাতালে প্রেরণ করলে রাস্তায় তার মৃত্যু হয়। শিশু কন্যাটিকে হারিয়ে শোকের মাতন চলছে পরিবারে।